دونیانی سارسی‌دان وئرگی قاچیرما و قارا پول آغلاما اسکاندالینا سبب اولان پاناما بلگه‌لری‌نین یئنی‌لری یایینلاندی .
اولوسلار آراسی آراشدیرماچی ژورنالیست‌لر کونسورسیومونون ایکینجی حیسه‌سینی یایینلانان بو سندلرده اینگیلتره، روسیا، آمریکا، فرانسا کیمی اؤلکه‌لردن مین‌لرله اینسان و شیرکتین آف-شور یاتیریم فعالیت‌لری اورتایا چیخاریلیر.
هونگ کونگ، اینگیلیس ویرجین آدا‌لاری، پاناما و نئوادا کیمی "وئرگی و گیزلی‌لیک" جنتی اولا‌راق بیلینن بؤلگه‌لرده قورولان پاراوان شیرکت‌لرین گئرچک صاحب‌لری‌نین آدلارینا ده یئر وئریلن سندلر، حقوق دانیشمانلیق شیرکتی موساک فونسکانین 1977‌دن 2015-جی ایله سونونا قدر توتدوغو قیدلره سؤیکنیر.
یئنی قیدلرده موساک فونسکا ایله موشتری‌لری آراسیندا واسیطه‌چی‌لیک ائدن بانک‌لارین و دیگر شیرکت‌لرین ده معلومات‌لاری وار.
پاناما بلگه‌لری‌نین ایلک قیدلری 12 دولت باشقانی و 143 سیاستچینی ایچه‌رن سببیله بیر چوخ اؤلکه‌ده یاسا دیشی ایشلر سوروشدورما‌لاری‌نین آچیلماسینا و بعضی اوست سویه ایستیفا‌لارا سبب اولموشدو.
